《归田二首 其二》
明代·陈圭

少壮登朝志已酬，似从天上下岣嵝。新供细泻疑堆玉，间步芳池任钓钩。

一笑功名花鸟外，半生诗酒雁峰头。清狂似有神仙分，留伴山翁物外游。

作者简介：（1335—1419）明扬州府泰州人。洪武初从徐达平中原，授龙虎卫百户，累迁都督佥事。从燕王出塞为前锋，进副千户。从起兵，佐世子留守北平。累迁都督佥事，封泰宁侯。永乐时督建北京宫殿。成祖北征，辅赵王留守北京。谥忠襄。